CELEX: 
Language: hu
Date: 2019-03-12 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 389/2013/EU rendeletnek a Kiotói Jegyzőkönyv második kötelezettségvállalási időszak alatti technikai végrehajtása tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az uniós kibocsátásiegység-forgalmi jegyzéket a 389/2013/EU bizottsági rendelet
                  1
                (az uniós kibocsátásiegység-forgalmi jegyzékről szóló rendelet) hozta létre. A jegyzéket hozzá kell igazítani az uniós kibocsátáskereskedelmi rendszer (EU ETS) negyedik kereskedési időszakára (2021–2030) kialakított új jogi környezethez. Az (EU) 2017/2392 rendelet
                  2
                és az (EU) 2018/410 irányelv
                  3
                módosította az ETS-irányelvet
                  4
               , amely az uniós kibocsátásiegység-forgalmi jegyzékről szóló rendelet elsődleges jogalapját képezi. E változásokat az uniós kibocsátásiegység-forgalmi jegyzékre irányadó szabályoknak is tükrözniük kell. A Bizottság ezért külön felhatalmazáson alapuló jogi aktusként új rendeletet fogad el az uniós kibocsátásiegység-forgalmi jegyzékről.
            
            
               A Kiotói Jegyzőkönyv szerinti második kötelezettségvállalási időszakra előírt követelmények teljesítését ugyanakkor továbbra is a 389/2013/EU rendelet rendelkezései szabályozzák. Ezek a meglévő szabályok is kiigazítást igényelnek. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság 2018. március 27-én létrehozta az éghajlatváltozási politikával foglalkozó szakértői csoportot. Az éghajlatváltozási politikával foglalkozó szakértői csoport 2018. április 3-án, 2018. május 18-án, 2018. június 11–12-én és 2018. július 3-án ülésezett e felhatalmazáson alapuló rendelet előkészítése ügyében.
            
            
               Az ülésekhez kapcsolódó dokumentumokat – a jogalkotás minőségének javításáról szóló intézményközi megállapodáshoz
                  5
                csatolt, a felhatalmazáson alapuló jogi aktusokról szóló egyetértési megállapodásnak megfelelően – egyidejűleg továbbították az Európai Parlamentnek és a Tanácsnak. A felhatalmazáson alapuló rendelet tervezetének szövegezésére a szakértői csoport észrevételeinek figyelembevételével került sor. 
            
            
               2019. január 9. és február 6. között négy héten keresztül online visszajelzések benyújtására volt lehetőség a felhatalmazáson alapuló rendelet szövegéről a minőségi jogalkotási portálon. Az említett időszakban nem érkezett észrevétel a szövegtervezethez.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az (EU) 2015/1844 felhatalmazáson alapuló bizottsági rendelet
                  6
                a Kiotói Jegyzőkönyv szerinti második kötelezettségvállalási időszak végrehajtására vonatkozó szabályokat vezetett be az uniós kibocsátásiegység-forgalmi jegyzékről szóló rendeletbe. Ugyanakkor az említett rendelet nem tartalmazott a második kötelezettségvállalási időszak végén esedékes elszámolásra vonatkozó szabályokat azon országok tekintetében, amelyek nem vettek részt a közös teljesítésben. Ezeket a szabályokat bele kell foglalni a 389/2013/EU rendeletbe, a dohai módosítás hatálybalépéséhez kötött alkalmazási időszakkal.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.12.)
            
            
               a 389/2013/EU rendeletnek a Kiotói Jegyzőkönyv második kötelezettségvállalási időszak alatti technikai végrehajtása tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az üvegházhatást okozó gázok kibocsátásának nyomon követésére és bejelentésére, valamint az éghajlatváltozással kapcsolatos egyéb információk nemzeti és uniós szintű bejelentésére szolgáló rendszerről, valamint a 280/2004/EK határozat hatályon kívül helyezéséről szóló, 2013. május 21-i 525/2013/EU európai parlamenti és tanácsi rendeletre
                  7
                és különösen annak 10. cikke (6) bekezdésére, 
            
            
               mivel:
            
            
               (1)A 2003/87/EK európai parlamenti és tanácsi irányelv
                  8
                19. cikkének (1) bekezdése előírja, hogy a 2012. január 1-jétől kezdődően kiadott kibocsátási egységeket az uniós kibocsátásiegység-forgalmi jegyzékben kell tartani. Ilyen uniós kibocsátásiegység-forgalmi jegyzéket első ízben a 920/2010/EU bizottsági rendelet
                  9
                hozott létre.
            
         
         
            
               (2)A 389/2013/EU bizottsági rendelet
                  10
                hatályon kívül helyezte a 920/2010/EU rendeletet, illetve általános, operatív és karbantartási követelményeket állapított meg a 2013. január 1-jén kezdődő kereskedési időszakot és az azt követő kereskedési időszakokat szolgáló uniós kibocsátásiegység-forgalmi jegyzékre, a 2003/87/EK irányelv 20. cikkének (1) bekezdésében előírt független ügyleti jegyzőkönyvre, valamint a 280/2004/EK európai parlamenti és tanácsi határozat
                  11
                6. cikkében előírt kibocsátásiegység-forgalmi jegyzékekre vonatkozóan.
            
            
               (3)Az 525/2013/EU rendelet 10. cikkének (1) bekezdése a Kiotói Jegyzőkönyvből eredő kötelezettségek teljesítéséhez kapcsolódó kibocsátásiegység-forgalmi jegyzékek létrehozását írja elő. A 389/2013/EU rendelet az említett kibocsátásiegység-forgalmi jegyzékek működését is szabályozza.
            
            
               (4)Az ENSZ Éghajlatváltozási Keretegyezménye Feleinek Konferenciája, amely a Kiotói Jegyzőkönyv részes feleinek találkozójául szolgál, elfogadta a dohai módosítást, amely meghatározta a Kiotói Jegyzőkönyv 2013. január 1-jétől 2020. december 31-ig tartó második kötelezettségvállalási időszakát (a továbbiakban: a dohai módosítás). Az Unió a dohai módosítást az (EU) 2015/1339 tanácsi határozattal
                  12
                fogadta el. A dohai módosítás végrehajtását biztosítani kell az uniós kibocsátásiegység-forgalmi jegyzék és a Kiotói Jegyzék nemzeti kibocsátásiegység-forgalmi jegyzékeinek keretében. Indokolt azonban úgy rendelkezni, hogy a vonatkozó rendelkezések csak a Kiotói Jegyzőkönyv dohai módosítása hatálybalépésének napjától legyenek alkalmazandók. 
            
            
               (5)Norvégia és Liechtenstein részt vesz a 2003/87/EK irányelv által létrehozott uniós kibocsátáskereskedelmi rendszerben, de a Kiotói Jegyzőkönyv szerinti második kötelezettségvállalási időszakban nem részes felei a közös teljesítésről szóló megállapodásnak
                  13
               . Ezért a második kötelezettségvállalási időszak végére az 525/2013/EU rendelet 10. cikkének (6) bekezdésében előírt elszámolás céljából különleges eljárást kell meghatározni.
            
            
               (6)Az EU kibocsátáskereskedelmi rendszerének harmadik kereskedési időszakához kapcsolódó, a 2013 és 2020 közötti időszakban szükséges műveleteket a 389/2013/EU rendeletben megállapított szabályokkal összhangban kell végrehajtani. Mivel a 2003/87/EK irányelv lehetővé tette a Kiotói Jegyzőkönyv alapján létrehozott nemzetközi egységek felhasználását, az említett rendelet az érintett műveletekre 2023. július 1-jéig – a Kiotói Jegyzőkönyv szerinti második kötelezettségvállalási időszakban vállalt kötelezettségek teljesítésére biztosított kiegészítő időszak végéig – alkalmazandó marad. Annak érdekében, hogy egyértelműek legyenek egyrészről a harmadik kereskedési időszakhoz kapcsolódó műveletekre alkalmazandó, a 2009/29/EK irányelvvel módosított 2003/87/EK irányelv szerinti szabályok, illetve másrészről a negyedik kereskedési időszakhoz kapcsolódó műveletekre alkalmazandó, az (EU) 2018/410 irányelvvel módosított 2003/87/EK irányelv szerinti szabályok, a 389/2013/EU rendelet azon rendelkezéseinek alkalmazási körét, amelyek e rendelet hatálybalépését követően továbbra is alkalmazandók a harmadik kereskedési időszakkal kapcsolatos műveletekre, erre a célra kell korlátozni,
            
            
               ELFOGADTA EZT A RENDELETET:
            
            
               1. cikk
            
            
               A 389/2013/EU rendelet a következő 73h. cikkel egészül ki:
            
            
               „73h. cikk
            
            
               Elszámolási folyamat azon országok esetében, amelyek nem részesei egy közös teljesítési megállapodásnak
            
            
               (1) A 2013 és 2020 közötti kereskedési időszak lezárását követő 6 hónapon belül a központi tisztviselő a közös teljesítési megállapodásban részt nem vevő országokra vonatkozóan kiszámítja az elszámolási értéket úgy, hogy az adott országnak az EU ETS-be történő felvételéből adódóan a 2013 és 2020 közötti kereskedési időszakban az EU ETS-be bekerült kibocsátási egységeknek megfelelő összeget levonja a 2013 és 2020 közötti időszakban az adott ország nemzeti tisztviselőjének felügyelete alá tartozó szereplők által leadott általános kibocsátási egységek teljes mennyiségéből. 
            
            
               (2) A központi tisztviselő értesíti a nemzeti tisztviselőt az (1) bekezdés szerinti számítás eredményéről.
            
            
               (3) A központi tisztviselő a (2) bekezdésben előírt értesítéstől számított 5 munkanapon belül az (1) bekezdés szerint kiszámított elszámolási értékkel megegyező mennyiségű KME-t vezet át az uniós kibocsátásiegység-forgalmi jegyzék kibocsátáskereskedelmi rendszerbeli központi elszámolószámlájáról a kiotói jegyzék részesfél-számlájára minden, pozitív elszámolási értékkel rendelkező ország esetében.
            
            
               (4) A (2) bekezdésben előírt értesítéstől számított 5 munkanapon belül minden olyan, kiotói jegyzéket kezelő tisztviselő, amelynek az országa negatív elszámolási értékkel rendelkezik, az (1) bekezdés szerint kiszámított elszámolási érték pozitív egyenértékével egyenlő mennyiségű KME-t vezet át az uniós kibocsátásiegység-forgalmi jegyzék kibocsátáskereskedelmi rendszerbeli központi elszámolószámlájára.
            
            
               (5) Az e cikk (3) és (4) bekezdésében említett átvezetés teljesítését megelőzően az adott nemzeti tisztviselő vagy a központi tisztviselő először az 525/2013/EU rendelet 10. cikkének (1) bekezdésében említett, a KME-k első nemzetközi átruházásakor esedékes nyereségrész alapú illeték teljesítéséhez szükséges számú KME-t vezet át.
            
            
               (6) A 2013 és 2020 közötti kereskedési időszak lezárását követő 6 hónapon belül a központi tisztviselő a közös teljesítési megállapodásban részt nem vevő országokra vonatkozóan kiszámítja az elszámolási értéket úgy, hogy a légijármű-üzemeltetőknek az adott ország UNFCCC szerinti nemzeti nyilvántartásaiban szereplő hitelesített kibocsátásait levonja a 2013 és 2020 közötti időszakban az adott ország nemzeti tisztviselőjének felügyelete alá tartozó szereplők által leadott általános kibocsátási egységek teljes mennyiségéből.
            
            
               (7) A központi tisztviselő értesíti a nemzeti tisztviselőt a (6) bekezdés szerinti számítás eredményéről.
            
            
               (8) A (7) bekezdés szerinti értesítéstől számított 5 munkanapon belül minden olyan, kiotói jegyzéket kezelő tisztviselő, amelynek az országa pozitív elszámolási értékkel rendelkezik, a (6) bekezdés szerint kiszámított elszámolási értéknek megfelelő mennyiségű KME-t vezet át az uniós kibocsátásiegység-forgalmi jegyzék kibocsátáskereskedelmi rendszerbeli központi elszámolószámlájára.
            
            
               (9) A központi tisztviselő a (7) bekezdés szerinti értesítéstől számított 5 munkanapon belül a (6) bekezdés szerint kiszámított elszámolási érték pozitív egyenértékével megegyező mennyiségű KME-t vezet át az uniós kibocsátásiegység-forgalmi jegyzék kibocsátáskereskedelmi rendszerbeli központi elszámolószámlájáról a kiotói jegyzék részesfél-számlájára minden, negatív elszámolási értékkel rendelkező ország esetében.
            
            
               (10) Az e cikk (8) és (9) bekezdésében említett átvezetés teljesítését megelőzően az adott nemzeti tisztviselő vagy a központi tisztviselő először az 525/2013/EU rendelet 10. cikkének (1) bekezdésében említett, a KME-k első nemzetközi átruházásakor esedékes nyereségrész alapú illeték teljesítéséhez szükséges számú KME-t vezet át.
            
         
         
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet azt követően kell alkalmazni, hogy a Bizottság az Európai Unió Hivatalos Lapjában kihirdette a Kiotói Jegyzőkönyv dohai módosításának hatálybalépéséről szóló közleményt.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.3.12.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        A Bizottság 389/2013/EU rendelete (2013. május 2.) a 2003/87/EK európai parlamenti és tanácsi irányelv, valamint a 280/2004/EK és a 406/2009/EK európai parlamenti és tanácsi határozat szerinti uniós kibocsátásiegység-forgalmi jegyzék létrehozásáról, továbbá a 920/2010/EU és az 1193/2011/EU bizottsági rendelet hatályon kívül helyezéséről (HL L 122., 2013.5.3., 1. o.).
               
               
                  
                     (2)
                  
                        Az Európai Parlament és a Tanács (EU) 2017/2392 rendelete (2017. december 13.) a 2003/87/EK irányelvnek a hatály légiközlekedési tevékenységekre vonatkozó jelenlegi korlátozásainak fenntartása és egy piaci alapú globális intézkedés 2021-től történő bevezetésének előkészítése céljából történő módosításáról (HL L 350., 2017.12.29., 7. o.).
               
               
                  
                     (3)
                  
                        Az Európai Parlament és a Tanács (EU) 2018/410 irányelve (2018. március 14.) a 2003/87/EK irányelvnek a költséghatékony kibocsátáscsökkentés és az alacsony szén-dioxid-kibocsátású technológiákba történő beruházások növelése érdekében történő módosításáról és az (EU) 2015/1814 határozat módosításáról (HL L 76., 2018.3.19., 3. o.).
               
               
                  
                     (4)
                  
                        Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
               
               
                  
                     (5)
                  
                        Intézményközi megállapodás (2016. április 13.) az Európai Parlament, az Európai Unió Tanácsa és az Európai Bizottság között a jogalkotás minőségének javításáról (HL L 123., 2016.5.12., 1. o.).
               
               
                  
                     (6)
                  
                        A Bizottság (EU) 2015/1844 felhatalmazáson alapuló rendelete (2015. július 13.) a 389/2013/EU rendeletnek a Kiotói Jegyzőkönyv 2012 utáni technikai végrehajtása tekintetében történő módosításáról (HL L 268., 2015.10.15., 1. o.).
               
               
                  
                     (7)
                  
                        HL L 165., 2013.6.18., 13. o.
               
               
                  
                     (8)
                  
                        Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
               
               
                  
                     (9)
                  
                        A Bizottság 920/2010/EU rendelete (2010. október 7.) a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásiegység-forgalmi jegyzékek egységesített és biztonságos rendszeréről (HL L 270., 2010.10.14., 1. o.).
               
               
                  
                     (10)
                  
                        A Bizottság 389/2013/EU rendelete (2013. május 2.) a 2003/87/EK európai parlamenti és tanácsi irányelv, valamint a 280/2004/EK és a 406/2009/EK európai parlamenti és tanácsi határozat szerinti uniós kibocsátásiegység-forgalmi jegyzék létrehozásáról, továbbá a 920/2010/EU és az 1193/2011/EU bizottsági rendelet hatályon kívül helyezéséről (HL L 122., 2013.5.3., 1. o.).
               
               
                  
                     (11)
                  
                        Az Európai Parlament és a Tanács 280/2004/EK határozata (2004. február 11.) az üvegházhatást okozó gázok Közösségen belüli kibocsátásának nyomon követését szolgáló rendszerről és a Kiotói Jegyzőkönyv végrehajtásáról (HL L 49., 2004.2.19., 1. o.).
               
               
                  
                     (12)
                  
                        A Tanács (EU) 2015/1339 határozata (2015. július 13.) az ENSZ Éghajlatváltozási Keretegyezményéhez fűzött Kiotói Jegyzőkönyv dohai módosításának az Európai Unió nevében történő megkötéséről, valamint az abból származó kötelezettségek közös teljesítéséről (HL L 207., 2015.8.4., 1. o.).
               
               
                  
                     (13)
                  
                        A Tanács (EU) 2015/1340 határozata (2015. július 13.) az Izlandnak az Egyesült Nemzetek Éghajlatváltozási Keretegyezménye Kiotói Jegyzőkönyvének második kötelezettségvállalási időszakában az Európai Unióra, annak tagállamaira és Izlandra háruló kötelezettségek közös teljesítésében való részvételéről szóló, egyrészről az Európai Unió, annak tagállamai, másrészről Izland közötti megállapodás Európai Unió nevében történő megkötéséről (HL L 207., 2015.8.4., 15. o.).